91/483/EHTY: Neuvostossa kokoontuneiden jäsenvaltioiden hallitusten edustajien päätös, tehty 25 päivänä heinäkuuta 1991, Euroopan hiili- ja teräsyhteisön alaan kuuluvien tuotteiden kauppajärjestelmästä yhteisön ja assosioituneiden merentakaisten maiden ja alueiden välillä



Virallinen lehti nro L 263 , 19/09/1991 s. 0154 - 0155

Suomenk. erityispainos Alue 11 Nide 18 s. 0152

Ruotsink. erityispainos Alue 11 Nide 18 s. 0152



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 25 päivänä heinäkuuta 1991, Euroopan hiili- ja teräsyhteisön alaan kuuluvien tuotteiden kauppajärjestelmästä yhteisön ja assosioituneiden merentakaisten maiden ja alueiden välillä (91/483/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka katsovat, että jäsenvaltiot ovat tehneet keskenään Euroopan hiili- ja teräsyhteisön perustamissopimuksen, merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY(1) kolmannen osan I osaston 1 luku ei koske Euroopan hiili- ja teräsyhteisön alaan kuuluvia tuotteita, kyseisten tuotteiden kauppaa jäsenvaltioiden ja merentakaisten maiden ja alueiden välillä olisi kuitenkin pidettävä yllä ja lisättävä, tämä päätös ei vaikuta erityisjärjestelmään, joka on otettu käyttöön Espanjan ja Portugalin ja merentakaisten maiden ja alueiden välillä käytävään kauppaan sovellettavan järjestelyn vahvistamisesta EHTY:n perustamissopimuksen kuuluvien tuotteiden osalta 3 päivänä maaliskuuta 1986 tehdyllä neuvostossa kokoontuneiden jäsenvaltioiden hallitusten edustajien päätöksellä 86/50/EHTY(2), ja yhteisymmärryksessä komission kanssa, OVAT PÄÄTTÄNEET SEURAAVAA: 1 artikla Päätöksen 91/482/ETY liitteessä I lueteltuihin merentakaisista maista ja merentakaisilta alueilta peräisin oleviin Euroopan hiili- ja teräsyhteisön alaan kuuluviin tuotteisiin yhteisössä sovellettavat tullit, vaikutukseltaan tällaisia tulleja vastaavat maksut ja näiden tullien ja maksujen kantaminen suspendoidaan; näihin tuotteisiin ei kuitenkaan sovelleta suotuisampaa kohtelua kuin mitä jäsenvaltiot soveltavat keskenään. 2 artikla Jäsenvaltioista peräisin olevia 1 artiklassa tarkoitettuja tuotteita saa tuoda merentakaisiin maihin ja merentakaisille alueille päätöksen 91/482/ETY kolmannen osan I osaston 1 luvussa määrättyjä edellytyksiä vastaavin edellytyksin. 3 artikla Asianomaisten jäsenvaltioiden on neuvoteltava keskenään, jos edellä olevien määräysten soveltaminen jonkun jäsenvaltion mielestä sitä edellyttää. 4 artikla Päätöksen 91/482/ETY soveltamiseksi annettuja alkuperäsääntöjä sovelletaan myös tähän päätökseen. 5 artikla Jäsenvaltioiden on päätettävä yhteisellä sopimuksella yhden tai useamman jäsenvaltion tai komission ehdottamista mahdollisista suojatoimenpiteistä. 6 artikla Tämä päätös ei vaikuta Euroopan hiili- ja teräsyhteisön perustamissopimuksen määräyksiin perustuviin valtuuksiin ja toimivaltaan. 7 artikla Tätä päätöstä sovelletaan 29 päivään helmikuuta 2000. 8 artikla Jäsenvaltioiden on toteutettava tämän päätöksen täytäntöönpanon edellyttämät toimenpiteet. 9 artikla Tämä päätös julkaistaan Euroopan yhteisöjen virallisessa lehdessä samaan aikaan kun päätös 91/482/ETY. Se tulee voimaan samaan aikaan kun päätös 91/482/ETY. Tehty Brysselissä 25 päivänä heinäkuuta 1991. Puheenjohtaja P. DANKERT (1) EYVL N:o L 263, 19.9.1991, s. 1 (2) EYVL N:o L 63, 5.3.1986, s. 189